《述怀》
清代·徐仁铸

颇志万方略，而抱千古悲。凝情叩丹府，俯仰将安为？

江湖摇落处，詄荡高莫窥。堕地得此生，追怀涕如縻。

欲从世尊法，解释诸苦危。一发钧所系，片云雨之基。

悠悠尘世名，耿耿罔极思。歌成孰告哀，中夜三歔欷。

作者简介：徐仁铸，号研甫，字缦愔，宛平籍宜兴人。光绪己丑进士，改庶吉士，授编修。有《涵斋遗稿》。